Előterjesztés

Tárgy: Döntés az „Óvodaépület új bölcsődei szárnnyal történő bővítés” tárgyú közbeszerzési eljárás eredményéről

Tisztelt Képviselő-testület!

Tengelic Község Önkormányzata még 2018-ban pályázatot nyújtott be mini bölcsőde létesítésére a Pénzügyminisztérium által kiadott Bölcsődei fejlesztési program című pályázati kiírás alapján. Az igényelt támogatás összege 53.907.665.-Ft.

A beruházás keretében az óvodaépület új bölcsődei szárnnyal bővülne, ahol egy csoportszoba, öltöző, folyósó, wc, mosdó fürdő helyiségek kerülnének kialakításra. Emellett eszközbeszerzésre is szükség lesz. Tekintettel arra, hogy a támogatás ügyében még nem született döntés és az építési beruházás költsége meghaladja a közbeszerzési értékhatárt, a beruházás kivitelezőjének kiválasztása érdekében a közbeszerzésekről szóló 2015. évi CXLIII tv. (a továbbiakban: Kbt.) 115.§ -a szerinti nyílt közbeszerzési eljárás (feltételes) került lefolytatásra.

A kivitelezés becsült értéke: **nettó 38.233.890.-Ft**

Az ajánlattételi határidő lejártáig, az ajánlattételre felkért 5 db cég közül, 3 ajánlattevő nyújtott be ajánlatot.

Ajánlatkérő a Kbt. 27.§ (4) bekezdésében foglaltak szerint bírálóbizottságot hozott létre, amely döntési javaslat megtételével segíti a döntéshozó döntését.

Az ajánlattételi felhívásban előre jelzésre került, hogy – a Kbt. 81. § (5) bekezdése szerint az ajánlatok bírálatát az ajánlatok értékelését követően végzi el az Ajánlatkérő. Ennek megfelelően a Bíráló Bizottság az ajánlatok bírálatát - a Kbt. 67. § (1) bekezdés szerinti dokumentumban foglalt nyilatkozat alapján - az ajánlatok értékelését követően végzi el. Erre tekintettel csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot.

Ajánlatkérő elsődlegesen az értékelési szempontokra tett megajánlások alátámasztottságát vizsgálta. Ennek során megállapítást nyert továbbá, hogy az ajánlatokban számítási hiba van, így annak javítására felhívás került küldésre az ALISCA BAU Építőipari Zrt. és a GEMENC BAU Tolna Építőipari és Szolgáltató Kft. részére. Ennek alapján – tekintettel a Kbt. 71.§ (11) pontjára mindkét ajánlattevő módosította ajánlatát.

Ezt követően került sor az ajánlatok értékelésére az ajánlati felhívásban meghatározott értékelési szempontok alapján.

Ezt követően az értékelési sorrendben legkedvezőbb ajánlat tekintetében került sor a bírálatra.

A Kbt. 69. § (1) bekezdése szerint az ajánlat elbírálása során az ajánlatkérőnek meg kell vizsgálnia, hogy az ajánlat megfelel-e a közbeszerzési dokumentumokban, valamint a jogszabályokban meghatározott feltételeknek. A Kbt. 69. § (2) bekezdése alapján az ajánlatkérő köteles megállapítani, hogy az ajánlat érvénytelen, és hogy van-e olyan gazdasági szereplő, akit az eljárásból ki kell zárni. Az ajánlatkérő a bírálat során a

kizáró okok előzetes ellenőrzésére köteles az ajánlattevő nyilatkozatát elfogadni, valamint minden egyéb tekintetben az ajánlat megfelelőségét ellenőrizni, szükség szerint a Kbt. 71-72. § szerinti bírálati cselekményeket elvégezni.

Mindezek alapján a bírálóbizottság tagjai az alábbi javaslatot tették:

* a bírálóbizottság **javasolja,** hogy a Képviselő-testület a közbeszerzési eljárást nyilvánítsa eredményesnek.
* az ajánlatok bírálata és értékelése alapján javasolják **megállapítják** a SUGAR Építőipari Kft. ajánlattevő ajánlatának **érvényesnek nyilvánítani**
* bírálóbizottság **javasolja** a legjobb ár-érték arányú érvényes ajánlatot tevő SUGÁR Építőipari Kft.-t az eljárás nyerteseként kihirdetni.

A Képviselő-testületnek nyílt ülésen, egyszerű többséggel, név szerinti szavazással, kell meghoznia a döntését.

Tengelic 2019. május 31.

Gáncs István sk.

polgármester

Határozati javaslat

1.Tengelic Község Önkormányzata Képviselő-testülete az *„Óvodaépület új bölcsődei szárnnyal történő bővítése”* tárgyú közbeszerzési eljárást eredményesnek nyilvánítja.

2. A képviselő-testület a **SUGÁR Építőipari Kft.** (7100 Szekszárd, Rákóczi u. 94.) ajánlattevő **ajánlatát érvényesnek nyilvánítja**, tekintettel arra, hogy ajánlattevő megfelelően igazolta a kizáró okok fennállásának a hiányát, valamennyi szükséges nyilatkozatot megtett, okiratot becsatolt.

3. A Képviselő-testület az eljárás nyertesének aSUGÁR Építőipari Kft hirdeti ki, tekintettel arra, hogy Ajánlattevő nyújtotta be a legjobb ár-érték arányú érvényes ajánlatot és az általa megajánlott ellenszolgáltatás összege **38.232.504.-Ft,** mely összegajánlatkérő rendelkezésére álló anyagi fedezet mértékére tekintettel is megfelelő.

4./ A Képviselő-testület felhatalmazza a polgármestert, hogy a közbeszerzési eljárás nyertesével a kivitelezésre vonatkozó szerződést aláírja.

Határidő: 1-3. pont tekintetében: azonnal

4. pont tekintetében: eredményhirdetést követő 60 napon belül

Felelős: polgármester